**K I V O N A T**

***a VÁROSSTRATÉGIAI, IDEGENFORGALMI ÉS SPORT BIZOTTSÁG***

***2022. május 24-i ülésének nyilvános jegyzőkönyvéből***

**98/2022. (V.24.) VISB számú határozat**

A Városstratégiai, Idegenforgalmi és Sport Bizottság megtárgyalta a „Javaslat Szombathely város területén forgalmi rend változtatással kapcsolatos döntések meghozatalára” című előterjesztést, és Szombathely Megyei Jogú Város Önkormányzatának Szervezeti és Működési Szabályzatáról szóló 18/2019 (X.31.) önkormányzati rendelet 54. § (1) bekezdés 25. pontja alapján az alábbi döntést hozza:

1. A Bizottság egyetért azzal, hogy a Szent Márton utca 51. sz. ingatlan melletti 6583/2 hrsz-ú közterületen a merőleges parkolók mögött a parkolókból történő kihajtás érdekében megállási korlátozás kerüljön bevezetésre.
2. A Bizottság egyetért azzal, hogy a Krúdy Gyula utcában, a Szalónak utca és a 9156 hrsz-ú ingatlanon lévő közterületi parkoló útcsatlakozása között az É-i oldalon megállási korlátozás kerüljön bevezetésre a folyamatos parkolások miatt.
3. A Bizottság egyetért azzal, hogy a Szent Gellért utca – Rumi út jelzőlámpás csomópontban kísérleti jelleggel kerüljön bevezetésre a jelzőlámpák folyamatos üzemmódban történő üzemeltetése.
4. A Bizottság egyetért azzal, hogy az Élmunkás utca – Verseny utca csomópontjában kerüljenek megszüntetésre az „Állj! Elsőbbségadás kötelező” jelzőtáblák és a csomópont legyen újra egyenrangú útkereszteződés.
5. A Bizottság egyetért azzal, hogy a Váci Mihály utca 10-22. tömbbelső parkoló kijárata előtt a beláthatóság érdekében 15 m hosszon megállási tilalom kerüljön bevezetésre.
6. A Bizottság egyetért azzal, hogy a Váci Mihály utca 17-35. közötti szakaszon kijelölt várakozó helyek legyenek kialakítva.
7. A Bizottság kéri megvizsgálni a Szabályozási Tervet, van-e lehetőség arra, hogy Víztorony u. 4-6. számú ingatlanok előtt a bejáróút külön helyrajzi számon, útként szerepeljen. A vizsgálat eredményének ismeretében dönt a Bizottság a bejáróút kezelésbe történő átadásának feltételeiről. A vizsgálatot követően a javaslat kerüljön újra a Bizottság számára előterjesztésre.

A Bizottság felkéri a polgármestert, hogy a fentiek végrehajtása érdekében a szükséges intézkedések megtételéről gondoskodjon.

**Felelős:** Dr. Nemény András, polgármester

Horváth Soma, alpolgármester

 Tóth Kálmán, a Bizottság elnöke

 /a végrehajtás előkészítéséért:

 Kalmár Ervin, a Városüzemeltetési Osztály vezetője

 Sütő Gabriella, a Főépítészi Iroda vezetője, főépítész/

**Határidő:** 1-6. pont esetén: 2022. július 31.

7.pont esetén: 2022. szeptemberi Bizottsági ülés (Szabályozási Terv vizsgálatát követően)

A kivonat hiteléül:

Szombathely, 2022. május 24.

/: Iváncsics Lívia :/

jegyzőkönyvvezető